Folkemusik jam i Flensborg
2024-05-25 18:00 - 23:30, 2024-06-22 18:00 - 23:30, 2024-07-27 18:00 - 23:30, 2024-08-24 18:00 - 23:30, 2024-09-28 18:00 - 23:30, 2024-10-26 18:00 - 23:30, 2024-11-23 18:00 - 23:30 (Europe/Helsinki) | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Nordisk dans Odense
2024-05-28 19:30 - 22:00, 2024-06-25 19:30 - 22:00 | Studenterhus odense, Amfipladsen 6, Odense, 5000
Nordisk dans i Odense afholder danseaften, hvor vi glæder os til at byde velkommen til en aften med live musik, danseundervisning og selvfølgelig smil og fede dansetrin fra jer. Aftenen er GRATIS og ALLE er velkommen uanset niveau og alder 😀
Vi starter i det små med gode fifs og vejledning til traditionelle folkedanse, hvor vi håber, at du vil tage dine venner og studiekammerater med til Studenterhuset i Odense, som vi samarbejder med. De står for kolde drikke i baren, så der er ingen grund til at blive hjemme på en kedelig tirsdag 😀
PROGRAM
Klokken 19.30: Workshop
Klokken 20.30: Pause, hvor der kan købes forfriskninger
Klokken 20.45: Musikerne spiller op til bal, hvor du har mulighed for at prøve de ting af, du har lært på workshoppen. Hvis du ikke har mod på at danse, så bliv endelig hængende – musikken og stemningen er også en lytter værd. 🎶
Hvis du er nysgerrig kan du læse mere om Nordisk Dans på:
www.nordiskdans.dk
Og du kan følge os på vores facebookside, hvor vi lægger begivenheder ud fra gang til gang. Er du nysgerrig på temaet, så kan det være vi har skrevet det i begivenheden 😀
Vi håber, at vi ses!
De bedste hilsner
Nordisk Dans Odense!

Fynbo bal
2024-05-29 19:00 - 21:45, 2024-09-11 19:00 - 21:45, 2024-09-25 19:00 - 21:45, 2024-10-09 19:00 - 21:45, 2024-10-30 19:00 - 21:45, 2024-11-13 19:00 - 21:45 | Kulturmaskinen Odense, Farvergården 7, Odense, 5000
Folkemusiklauget Fynboerne spiller op til dans. Allerede fra kl. 18.30 er det muligt at lære nogle trin og enkle danse, så du kan være med når ballet starter kl. 19.00. Alle er velkomne. Øl, vand, kaffe og kage købes i baren. Gratis adgang.

Halkær Festival 2024
2024-06-06 17:00 - 2024-06-09 15:00 | Halkær Kro og Kulturhus, Halkærvej 59, Nibe, 9240
Kom med til Danmarks måske hyggeligste festival i naturskønne Halkær.
En festival med folkemusik i verdensklasse, kultur, økologisk mad tilberedt af lokale råvarer og aktiviteter for store og små.
Halkær Festival 2024 bliver en helt særlig oplevelse. Det nye Halkær Kro Mad & Kulturhus står klar til årets festival og du kan derfor i år opleve nye musikscener og nye stemningsfulde udendørs omgivelser.
Musikken kommer til at være i topklasse med kunstnere fra nær og fjern.
Tag hele familien med, kom med vennerne eller kom bare dig selv. På Halkær Festival går folkemusik og fællesskab op i en højere enhed

Zenobia
2024-06-14 16:00 - 17:15 | Bredsten Hallerne, Skolevænget 7, Bredsten, 7182
Koncert med danske viser og sange samt Zenobias egne numre.
Varighed: 70 min. uden pause.

GUF Sommerkoncert m. Norrie McGregor og Grassolin
2024-06-14 17:00 - 21:30 | Strib Bådehavn, Strandvejen 271, Strib, Middelfart, 5500
Hyggeligt og sjovt arrangement med GRATIS ADGANG på Strib Bådehavn.
Musik for de voksne og aktiviteter for børn. Mad og drikke kan købes.
Skotske Norrie McGregor og Grassolin fra Danmark står for den musikalske underholdning.

Nordic Folk Festival 2024
2024-07-05 - 2024-07-07 | Livø, Skippervej, Ranum, 9681
Musik. Mad. Natur. Fællesskab. Dans. Fællessang. Workshops. Masterclass. Det er alt sammen noget gæsterne kan opleve på Nordic Folk Festival, som afvikles for tredje år i træk den første weekend i juli.
Festivalens ambition er at præsentere kunstnere og orkestre, der med afsæt i traditionen gør nordisk folkemusik nutidig, krydser grænsen til andre genrer og gør musikken levende for et nyt publikum.
Dertil ønsker vi med placeringen på Livø at skabe en festival omringet af natur og kultur fra alle sider.
Sejl med din båd til festivalen, stil autocamperen på fastlandet, slå jer ned med telt på cykelturen eller kør til Rønbjerg havn og træd over på øen med hvad du kan bære i en rygsæk.
Her er plads til alle med mulighed for at du kan skrue din helt egen festival sammen. Køb hele oplevelsen med en weekendbillet eller snup dig en lørdag* på øen i godt selskab.
*Lørdagsbilletter sættes først i salg i starten af 2024.
Mere information om program, billetsalg og alt derimellem findes på vores platforme;
– Facebook, Nordic Folk Festival
– Instagram, @nordicfolkfestival
– Hjemmeside, https://nordicfolkfestival.dk/
– Nyhedsbrev, tilmeld dig ved at sende en mail til mail@nordicfolkfestival.dk

Musik over Præstø Fjord Nordisk Folk Festival - Spille- danse- og syngetræf
2024-08-01 - 2024-08-04 | Musik over Præstø Fjord, Smidstrupvej 69, Tappernøje, 4733
Professionel musik fra fire scener, masser af buskspil, workshops for alle, magisk stemning.

Prisvinderkoncert, LIVE
2024-08-03 | Musik over Præstø Fjord, Smidstrupvej 69, Tappernøje, 4733
Prisvinderkoncert af årets Saugmann Bjerregaard konkurrence.
Koncerten afvikles ifm Musik over Præstø fjord.
De konkurrerende har indsendt 1-3 indspilninger senest 1. maj, og er blevet vurderet på følgende kriterier: 1) høre til genren, 2) gerne være med et strejf af originalitet, 3) have hørbar spilleglæde, 4) opfordre til dans, 5) være en lytteoplevelse.

Morten Alfred & Vingården besøger Thy Folkemusik
2024-08-29 19:30 - 22:00 | TBA
Ny nordisk musik dyrket, høstet og raffineret i vores musikalske vingård
”Det talstærke publikums taktfaste bifald udløste et ekstranummer: ”Slottet”, der indledtes i violinen med en smuk ballade, som saxofon og guitar gled ind i. En meget sangbar melodi, lige til at nynne med på – og det gjorde publikum så sandelig, også i den grad. En dejlig afslutning på en fornøjelig koncert.” – Helsingør Dagblad, aug. 2023
Morten Alfred & Vingården spiller musik komponeret af Morten Alfred Høirup, forarbejdet og forædlet af et team af professionelle folk fra den danske musikscene. Repertoiret består både af melodier som er modnet på den danske og internationale folkemusikscene, såvel som friske ny kompositioner som ser dagens lys for første gang.
Morten Alfred & Vingården er, udover Morten Alfred selv på guitar og sang, violinist og rigsspillemand Kristian Bugge og saxofonist Charlotte Andersson. De tre udgav EPen Druer/Grapes i marts 2023.
Musikken er skrevet til at lytte såvel som danse til, og sangene handler om livet vi lever. Trioens repertoire består af titler som Ingelas vals, Slottet, Gæstebud, Mit Orkester, Huset ved Havet, Rejsedage, Vejen jeg går og Høstfesten.
Morten Alfred har komponeret musik siden barnsben og har bl.a. modtaget en Danish Music Award som Årets Danske Folk Komponist i 2004. Han udgav i forsommeren 2022 nodesamlingen Ingela’s Waltz – 25 New Danish Folk Melodies, som inkluderer forslag til akkorder og historier om et langt liv på rejse med musikken.

Trio Mio
2024-09-04 20:00 - 22:00 | KulturØen Middelfart, Havnegade 6, Middelfart, 5500
I hjertet af Trio Mio´s musik ligger et brændende ønske om at give nyt liv til
dansk/svensk folkemusik. De spiller musikken på deres egen måde, gør den til
nutidig musik som bibeholder dyb respekt for den tradition hvoraf musikken er
rundet.
Resultatet er ny, forfriskende og helt særegen: kontemporær folkemusik skabt fra
det specielle punkt hvor traditionen møder nutiden og lader sig inspirere af andre
stilarter som jazz og klassisk musik.
Man er aldrig helt sikker på hvad der skal ske: Smukke, rolige og luftige melodier
bliver afløst af hurtige, uforudsigelige og til tider vilde improvisationer. Men sikkert
er det, at musikken spilles med intensitet, virtuositet og glæde, som efterlader
lytteren åndeløs – og smilende.
TRIO MIO består af
Kristine Heebøll : violin
Jens Ulvsand : bouzouki, guitar og sang
Peter Rosendal : klaver, wurlitzer og flugabone

Morten Alfred & Vingården på Metronomen - Høstkoncert
2024-09-09 19:30 - 23:00 | Metronomen, Godthåbsvej 33, Frederiksberg, 2000
Det er blevet tid at fejre høsten og efteråret nærmer sig med rusk, regn, sol og modne æbler i en skøn blanding. Igen i år byder Vingården velkommen i Metronomen på Godthåbsvej 33, 2000 på Frederiksberg d. 9.92024 kl. 19:30. Metronomen ligger lige ved metrostation Aksel Møllers Have.
Vingården spiller ny nordisk musik som vi skriver selv og arrangerer for violin, saxofon, guitar og vokal. Sange og melodier som Ylvas Velkomst, Mit Orkester, Gæstebud,, Fiolen Fat, Ingelas Vals, og Huset ved Havet, bliver en del af programmet på den her aften.
Køb dine billetter her – vi har kun plads til 90 gæster. Billetto: https://billetto.dk/e/hostkoncert-med-morten-alfred-vingarden-billetter-880336

Bal med Nordiske toner
2024-09-20 19:30 - 22:30 | Kulturmaskinen Odense, Farvergården 7, Odense, 5000
Fru Skagerrak består af Anna Lindblad (SE) fiol, sång, (LYY, Anna Lindblad Trio, Folk All-in Band) Elise Wessel Hildrum (NO) fiol, sång, flöjt (Gudbrandsdølenes Spelemannslag) og Maja Kjær Jacobsen (DK) fiol, sång, (Maskineri, Maja Kjær si Orkester). Fru Skagerrak spiller gammel og nyskreven folkemusik fra Danmark, Sverige og Norge, og sange på alle tre sprog. Med deres kombination af rå-swingende, nærværende musik og en masse gode historier har trioen vundet hjerter hos publikum i mange lande, hvor de har spillet på alt fra de helt store scener – Australiens største festival Woodford Folk Festival med 150.000 besøgende – og til de mindste stuekoncerter.
Ballet er støttet økonomisk af Odense Kulturudvalg og Statens Kunstfond. Entré 100 kr., dog kun 50 kr. for unge under 25 år, folk med tilknytning til Aftenskolen 17:48, Grønland og medlemmer af Folkemusiklauget Fynboerne.

FLOOK (Irland)
2024-09-26 20:00 - 22:00 | KulturØen Middelfart, Havnegade 6, Middelfart, 5500
Med inspiration fra deres rødder i de irske og engelske traditioner, står Flook for et beundringsværdigt varemærke af lyd med sammenvævning af traditionelt rodfæstede melodier og præcise akustiske mønstre. Hertil blandet med en sjælden og brændende teknisk elegance og en dristig, eventyrlig musikalsk fantasi.
Der mangler ikke virtuositet hos medlemmerne af Flook, og den unikke kraft i bandet stammer fra den helt intuitive, næsten symbiotiske, udveksling mellem forskellige fløjter, strenge og trommeskind.
Mere end femogtyve år efter deres første koncert sammen, fortsætter Flook med at inspirere og fortrylle deres publikum.
Flook’s seneste og kritikerroste album ‘Ancora’, fra 2019, blev nomineret som ”Bedste album i BBC Radio 2 Folk Awards 2019”. Albummet viser tydeligt at Flook med deres rødder solidt forankret i traditionen stadig holder fast i deres ry som store innovative musikere.
Desuden blev Flook nomineret til Irlands bedste folk-gruppe i ”RTÉ Radio 1, Folk Awards 2019”.
Brian Finnegan – fløjter og fløjter
Sarah Allen – fløjter og harmonika
Ed Boyd – guitar
John Joe Kelly – bodhrán

Bal med Heebøll & Vinther
2024-10-11 19:30 - 22:30 | Kulturmaskinen Odense, Farvergården 7, Odense, 5000
Heebøll & Vinther spiller en god blanding af nykomponeret dansemusik og traditionel dansemusik fra bl.a. Thy, Læsø og Vestjylland. Kristine Heebøll og Jesper Vinther har sammen udviklet og forfinet deres dansespil i denne duo siden 2001, men har også tidligere spillet sammen, bl.a. i det anerkendte danske band Phønix. De er begge uddannede fra konservatoriets folkemusiklinje og har desuden, fødderne solidt plantet i den danske folkemusiktradition, med et brændende hjerte og respekt for traditionen og stor glæde og lyst til videreudvikling. Der er garanti for et godt bal med kræs til øret og brændstof til benene! Ballet er støttet økonomisk af Odense Kulturudvalg og Statens Kunstfond. Entré 100 kr., dog kun 50 kr. for unge under 25 år, folk med tilknytning til Aftenskolen 17:48, Grønland og medlemmer af Folkemusiklauget Fynboerne.

Familiedans
2024-10-13 13:30 - 15:30 | Kulturmaskinen Odense, Farvergården 7, Odense, 5000
Tag et barn ved hånden og kom denne søndag eftermiddag til Kulturmaskinen. Folkemusiklauget Fynboerne spiller til og Nicolas Sigvaldsen instruerer. Alle kan være med og alle er velkomne. Gratis adgang. Sodavand, kaffe og kage kan købes i baren.

ULC Trio
2024-10-22 20:00 - 22:00 | KulturØen Middelfart, Havnegade 6, Middelfart, 5500
Peter Uhrbrand, Sonnich Lydom og Seamus Cahill – også kendt som ULC Trio blev dannet i 1996 og består af tre veteraner på den danske folkemusik-scene – nemlig den herboende irske sanger, guitarist og bouzouki spiller, Seamus Cahill – Sonnich Lydom på diatonisk harmonika og mundharper samt Fanø-spillemanden, Peter Uhrbrand på violin. De tre venner mødtes i første omgang omkring en idé med den traditionelle dansemusik fra Sønderho på Fanø, som det vigtige og essentielle grundlag og indspillede i 1998 musikken til Cd’en ‘Sik og Sejs’.
Trioens medlemmer har – hver for sig og sammen modtaget en række priser igennem årene. Peter Uhrbrand modtog i 2014 ‘Ken Gudman Prisen’ og blev i 2023 nomineret til Nordisk Råds Musikpris.
Både Sonnich Lydom og Peter Uhrbrand er desuden Rigsspillemænd.
Igennem nogle år var samarbejdet sat på vågeblus, men efter en måneds turné i New Zealand, var lysten, energien og musikken på plads igen. Så Danmarks ældste boyband er atter klar med det tætte sammenspil, de inciterende sange fra den irske sangskat og anekdoterne fra et langt liv i musikkens tjeneste.
Uhrbrand, Lydom og Cahill ønsker at markere og festligholde den gode idé, der opstod for 25 år siden, og det er besluttet at gøre med en genudgivelse af Cd’en Sik og Sejs samt at få musikken rundt i landet i 2024.

Alex Nyborg Madsen & A Circle of Friends
2024-11-16 20:00 - 22:00 | Multisalen, Vestre Skole, Søndergade 41, Middelfart DK, 5500, Danmark
Det startede ved musikskolens forårskoncert i 1972. På scenen stod et hold af drenge på 11-12 år med, hver deres spanske guitar. Der står ikke klart, hvem alle drengene var, men en af dem var Alex Nyborg Madsen. Og der; midt i hans meget overkommelige solo i sangen Tom Dooley, stod det lysende klart for ham, at det med at stå på en scene, føltes 100% rigtigt.
I de mange år der er gået siden, har Alex stået på de fleste scener i landet med forskellige bands, der har været vidne om en musikalsk nysgerrighed, der har strittet i mange retninger. Han har stået i front for Witch Cross, der spillede heavy metal, Harlot, der spillede højt hårs rock, Savage Affair, der dyrkede den iørefaldende rock, Led Zeppelin Jam, der forklarer sig selv og Sing Sing Sing, der opererer imellem 70’ernes californiske rocklyd og den nyere americana.
Nu bliver ringen sluttet med det nye band A Circle Of Friends. Kald det americana, roots, alt-folk eller alt-country. Universet er overvejende akustisk, håndspillet og med de gode sange i højsædet. Kærligheden til folk og country har altid været der. Måske vækket af de Lee Hazlewood plader, Alex’ svoger havde med hjem fra ophold på de amerikanske baser i Grønland og de første guitarakkorder, der blev brugt til at spille Donovan eller Whiskey In The Jar.
Nu er det tid af kaste sig helhjertet i den gamle kærlighed. I tråd med folkemusikkens oprindelige rolle, hvor sangene rejste fra by til by med gode historier; eller bare gode sange, man kunne lære hurtigt at synge med på og danse og drikke til, vil det nye band blive en slags levende radioudsendelse. Vi spiller bare sangene selv og fortæller historierne til. Alex Nyborg Madsen har samlet et band af yngre musikere, der alle nærer en dyb og ægte kærlighed til alt, falder under kategorierne country og folk og det er de akustiske strengeinstrumenter, der dikterer lyden.
